laion/Wikipedia-Exotic huggingface dataset:
Claude Clerselier

Claude Clerselier (1614–1684), Pariisis sündinud ja surnud prantslane, oli René Descartesi teoste tõlkija ja toimetaja. Claude Clerselier oli Luynesi hertsogi kaastööline Descartesi "Meditatsioonide" (ilmunud ladina keeles 1641) esimese prantsuskeelse tõlke (ilmunud 1647) loomisel. Selle töö käigus kohtus ta 1644. aastal ka Descartesiga ning oli tema lähedane sõber viimase surmani 1650. aastal. Lisaks "Meditatsioonide" tõlkimisele toimetas Clerselier ulatuslikult ka Claude Picot Descartesi "Printsiipide" tõlget selle neljandaks Pariisi väljaandeks 1681. aastal . Suurima tuntuse on Clerselier pälvinud Descartesi kirjade tõlkija ja toimetajana (ilmunud kolmes köites 1657, 1659, 1667). Seejuures on uurimuste käigus täheldatud tema toimetamistegevuse ulatuslikkust, mis seisnes lõikude kustutamises ja lisamises ning äärmuslikul juhul koguni kirja fabritseerimises . Seda kõike eesmärgiga säilitada kuvand Descartesist kui katoliiklikust filosoofist. Sarnastel põhjustel on ta väidetavasti ulatuslikult kohendanud ka Descartesi traktaati "Inimene" selle 1664. aasta väljaandes. Delphine Kolesnik-Antoine, "Clerselier" - in , The Cambridge Descartes Lexicon, ed. Dr. Larry Nolan Richard Watson, Cogito, Ergo Sum: The Life of René Descartes, David R. Godine, 2002, lk. 22 Giulia Belgioioso, "Un faux de Clerselier" - Bulletin cartésien XXXIII, Archives de Philosophie, Tome 68/1, trad. L. Renault, 2005
Zamõslovõtši

Zamõslovõtši (ukraina Замисловичі) on küla Ukrainas Žõtomõri oblastis Olevski rajoonis. Elanike arv on 946. Pindala on 2,46 km².
Stepanivka (Luhõnõ rajoon)

Stepanivka (ukraina keeles Степанівка) on küla Ukrainas Žõtomõri oblastis Lugõnõ rajoonis. Elanike arv on 291. Pindala on 1,22 km².
Dihhotoomia (loogika)

Dihhotoomia on kaheksjaotus, vastandus, mis loogikas tähendab mõiste mahu järjestikust liigitamist kaheks vasturääkivaks mõisteks (näiteks inimeste liigitamine soo järgi meesteks ja mittemeesteks ehk naisteks). Traditsiooniliselt on mitmesugustel dihhotoomiatel filosoofias olnud väga tähtis roll. Kesksed vastandused on olnud näiteks dihhotoomiad tegeliku ja näilise, teadmise ja arvamise, piiritu ja piiratu, muutumatu ja muutuva, Jumala ja inimese, hea ja kurja, vaimu ja mateeria ning ka paratamatu ja juhusliku vahel. Binaarne opositsioon Esa Saarinen "Symposium" Indrek Meos "Filosoofia sõnaraamat", elektrooniline väljaanne, 2013
Rieti lennujaam

Rieti lennujaam on lennujaam Itaalias Lazio maakonnas Rieti provintsis, 2,48 km kaugusel Rieti keskusest loodes. Lennujaamale on antud G. Ciuffelli nimi. Sito ufficiale dell'Aero Club di Rieti
Reggio Emilia lennujaam

Reggio Emilia lennujaam on lennujaam Itaalias Emilia-Romagna maakonnas Reggio Emilia provintsis, 1,5 km kaugusel Reggio Emilia keskusest idas. Lennujaamale on antud Ferdinando Bonazzi nimi. Lennuväljal on aastate jooksul andnud kontserte mitmed nimekad esinejad, teiste seas King Crimson, The Clash, Iron Maiden, Black Sabbath, Megadeth, Warrant, U2, Death Mechanism, Baphomet's Blood, Uncreation, Game Over, Elio e le storie tese ja paljud teised. "World Aero Data". Originaali arhiivikoopia seisuga 21. veebruar 2014. Vaadatud 5. veebruaril 2014.  Reggio Emilia lennujaam – pildid, videod ja helifailid Wikimedia Commonsis Aeroporto di Reggio Emilia Srl Aeroporto di Reggio Emilia
Novi Ligure lennujaam

Novi Ligure lennujaam on lennujaam Itaalias Piemonte maakonnas Alessandria provintsis, 2 km kaugusel Novi Ligure keskusest põhjas, Pozzolo Formigaro omavalitsusüksuse piiril. Lennujaamale on antud E. Mossi nimi. Great Circle Mapper Sito ufficiale dell'associazione sportiva "Volo a Vela Novi" che gestisce l'aeroporto
Pratica di Mare lennujaam

Pratica di Mare lennujaam on sõjaväelennuväli Itaalias Lazio maakonnas Rooma provintsis, 30 km kaugusel Rooma keskusest lõunas, Pomezia omavalitsusüksuse territooriumil, Pratica di Mare fraktsioonis. Lennujaamale on antud Mario De Bernardi nimi. "World Aero Data". Originaali arhiivikoopia seisuga 21. veebruar 2014. Vaadatud 5. veebruaril 2014.  Pratica di Mare lennujaam – pildid, videod ja helifailid Wikimedia Commonsis
Sidekest

Sidekestaks ehk konjunktiiviks ehk silmasidekestaks (ladina tunica conjunctiva) nimetatakse inimeste ja paljude loomade silmamuna kõvakesta ja silmalaugude sisepinda katvat kesta. Sidekesta areng, anatoomia, füsioloogia, morfoloogia, histoloogia ja patoloogia võivad erineda nii liigiti kui ka indiviiditi ja arenguastmeti. Enamikul roomajatel on sidekest. Silmasidekest puudub kokkukasvanud laugude ja silmakilbisega roomajatel, näiteks madudel. MALT-süsteemi hulka liigitatakse vahel ka vaidluse all olev CALT – 'silmasidekestaga seotud lümfikude' (Conjunctiva-Associated Lymphoid Tissue). Sidekestapõletik on konjunktiviit. Silmasidekesta turse on kemoos. "Meditsiinisõnastik" 697:2004. Douglas R. Mader,"Reptile Medicine and Surgery", Saunders Elsevier, 2006, Google'i raamat veebiversioon (vaadatud 05.02.2014) Thanh Hoang-Xuan, Catherine Creuzot-Garcher, "Inflammatory Diseases of the Conjunctivae", lk 48, Georg Thieme Verlag, 2001, Google'i raamatu veebiversioon (vaadatud 22.02.2015)(inglise keeles) Sissekanne Terminologia Anatomicas A15.2.07.047: Tunica conjunctiva. Silmasidekest
Wolfgang von Szeliga-Mierzeyewski

Wolfgang Wladislaus Albert von Szeliga-Mierzeyewski (sündinud 16. mail 1926 Kuressaares) on saksakeelse saarluse alalhoidja ja edendaja. Ta lahkus 1939. aastal koos vanematega Eesti kodakondsusest ning asus Molotovi-Ribbentropi pakti järelmina toimunud baltisakslaste ümberasumise (Umsiedlungi) käigus Kuressaarest ümber Saksamaale. Ümberasujana elas esialgu okupeeritud Poola aladel, kus omandas ka keskhariduse. Töötanud erinevates ametites, kõige kauem ja järjekindlamalt kindlustusametnikuna. 1989. aastast pensionär. Tuntuse ja laiema tunnustatuse on pälvinud ikkagi tema ühiskondlik tegevus saksa keelt kõnelevate saarlaste ühtekoondajana kogu maailmas. Võib kindlalt väita, et enam-vähem kõik väljaspool Eestit elavad saksa keelt oskavad saarlased teavad midagi tema neli korda aastas väljaantavast ajalehest Arensburger Wochenblatt, mida loevad ka paljud saksa keelt valdavad kodusaarlased. Wolfgang von Szeliga-Mierzeyewskit võib täiesti kindlalt nimetada saksakeelse saarluse omavahelise suhtlemise teljeks, kes lähtub suhete ja sidemete korraldamisel järjekindlalt mitteseisuslikust, parteiülesest ja rahvustevahelisi piire ületavast põhijoonest. 2007 Eesti Muinsuskaitse Seltsi teenetemedal 2010 Saare maavalitsuse teeneteplaat Tema isa oli zooloog Wladislaus von Szeliga-Mierzeyewski. http://www.saarlane.ee/uudised/uudis.asp?newsid=29375&kat=1 http://www.saartehaal.ee/2007/07/31/saksakeelse-saarluse-hoidja-sai-teenetemedali/ http://www.saartehaal.ee/2010/07/23/teeneteplaat-saksakeelse-saarluse-alalhoidjale/ Väljavõte Saaremaa rüütelkonna genealoogilisest käsiraamatust (VII. 1. 4.) http://de.wikipedia.org/wiki/Wolfgang_von_Szeliga-Mierzeyewski
Buhajivka (Orativi rajoon)

Buhajivka (ukraina keeles Бугаївка) on küla Ukrainas Vinnõtsja oblastis Orativi rajoonis. Elanike arv on 325. Pindala on 1,502 km².
Fano lennujaam

Fano lennujaam on lennujaam Itaalias Marche maakonnas Pesaro ja Urbino provintsis, 1,5 km kaugusel Fano keskusest kagus. Lennujaamale on antud Enzo Omiccioli nimi. Great Circle Mapper Sito ufficiale Flying Work Progetto ampliamento del 2004
Heino Liiv

Heino Liiv (7. september 1930 Kiuma, Võrumaa – 23. märts 2021) oli eesti keeleteadlane, inglise filoloog. Ta sündis 1930. aastal Kiuma külas Võrumaal. 1949. aastal küüditati ta märtsiküüditamise käigus Võru 1. Keskkooli lõpuklassi õpilasena Siberisse. Väljasaadetuna omandas ta kõrghariduse Irkutski võõrkeelte pedagoogilises instituudis. 1956. aastal naasis ta Eestisse. Ta töötas Friedrich Reinhold Kreutzwaldi nimelises Võru 1. Keskkoolis ja Tartu 5. Keskkoolis võõrkeelte õpetajana. 1961. aastal kutsus Kallista Kann ta Tartu Riiklikku Ülikooli, kus ta alustas inglise filoloogia kateedris tööd õpetajana ja jätkas hiljem vanemõpetajana. Aastatel 1964–1966 täiendas ta end Leningradi Ülikoolis. 1975. aastal sai ta pedagoogikakandidaadi kraadi A. Herzeni nimelises Leningradi Riiklikus Pedagoogilises Instituudis väitekirjaga "Усвоение видо-временных форм английского глагола студентами-эстонцами на 1 курсе языкового вуза". Aastatel 1978–1992 oli ta TRÜ inglise filoloogia kateedri dotsent ja kateedri juhataja, 1973–1976 ja 1985–1989 filoloogiateaduskonna prodekaan, 1989–1990 dekaani kohusetäitja ning 1990–1992 romaani-germaani filoloogia osakonna juhataja. Ühena esimestest eesti keeleteadlastest rakendas ta kvantitatiivseid meetodeid lingvistilises uurimistöös. Tartu Ülikooli humanitaarteaduste ja kunstide valdkonna emeriitdotsent. Ta on koostanud mitu inglise keele õpikut. 1996–1997 Tartu Ülikooli medal Eesti teaduse biograafiline leksikon 2: 394 (2005). E-kataloog ESTER. Лийв, Хейно. Усвоение видо-временных форм английского глагола студентами-эстонцами на 1 курсе языкового вуза: автореферат кандидата педагогических наук. Ленинградский государственный педагогический институт им. А. И. Герцена, 1975 "Heino Liiv 70". Originaali arhiivikoopia seisuga 17. august 2016. Vaadatud 13. jaanuaril 2016. "Tartu Ülikool. Humanitaarteaduste ja kunstide valdkonna emeriitdotsendid". Originaali arhiivikoopia seisuga 17. august 2016. Vaadatud 13. jaanuaril 2016. "Tartu Ülikooli medali kavalerid". Tartu Ülikool. Vaadatud 5.12.2022. Heino Liiv 90 Rahvusarhiivi fotode andmebaas. Keeleteadlane Heino Liiv
Ernst Volke

Ernst Volke (21. jaanuar 1914 Tallinn – 1. oktoober 1998 East Haven, USA) oli eesti majandusteadlane. TLÜAR väliseesti isikud.
Neljakidane võraürask

Neljakidane võraürask (Pityogenes quadridens) on kärsaklaste sugukonda kuuluv putukaliik. Neljakidase võraüraski uuristatavad käigud nõrgestavad nii elavaid peremeespuid (nt harilik mänd) kui ka värskelt surnud puid, mistõttu peetakse seda liiki taimekahjuriks. Neljakidane võraürask andmebaasis eElurikkus , Veebiversioon (vaadatud 25.11.2016) Neljakidane võraürask andmebaasis eElurikkus Sissekanne ADW-s Sissekanne Fauna Europaea-s Sissekanne Forestry Images
Vene seltskondliku kogu hoone

Vene seltskondliku kogu hoone on esinduslik historitsistlik hoone Tallinnas omaaegse aadressiga Gogoli puiestee 4 (tänapäeval Estonia puiestee 8), mis ehitati aastatel 1894–1895 Tallinna Vene Seltskondliku Kogu jaoks. Eskiisprojekti autor oli akadeemik Mihhail Preobraženski (projekteeris ka Aleksander Nevski katedraali Toompeal), lõpliku projekti koostas arhitekt Rudolf von Knüpffer. Tallinna vene seltskondliku kogu hoone on tunnistatud kultuurimälestiseks nr 1073. 1897. aastal paigaldati hoone kõrvale haljasalale mälestusmärk Vene-Rootsi sõja ajal toimunud Tallinna merelahingule. Venemaa Balti laevastiku võitu Rootsi laevastiku üle 1790. aastal tähistasid Aegna saare lähedal uppunud Rootsi laeva „Riksens Ständer“ ankur ja suurtükk. Tänapäeval tegutseb hoones Tallinna Keskraamatukogu, mis koliti hoonesse aastatel 1920–1921. Algul kasutas raamatukogu ainult endist saali ja lavaruumi. 1923. aastal anti kogu hoone raamatukogu käsutusse, kuid teiste asutuste väljaviimine kestis üle kümne aasta. Hoone keldrikorrusel paiknes aastatel 1921–1924 Tööliste Kelder. Raamatukogu vajaduste tõttu tehti hoones ümberehitustöid 1925. aastal (arhitekt Herbert Johanson) ja 1938. aastal (insener Elmar Mõttus). 4. mail 1986 oli hoones süütamise tagajärjel tulekahju, mistõttu käis hoones aastatel 1986–1990 pidev osaline remont. 1991. aastal likvideeriti keldrikorrusel asunud Tööliste Kelder, mis oli Eesti Ajaloomuuseumi osakond. 1073 Tallinna vene seltskondliku kogu hoone, 1895. a. kultuurimälestiste riiklikus registris Estonia puiestee 8 kultuurimälestiste riiklikus registris
Furbara lennujaam

Furbara lennujaam on sõjaväelennuväli Itaalias Lazio maakonnas Rooma provintsis, mõnekümne kilomeetri kaugusel Roomast loodes, Cerveteri omavalitsusüksuse territooriumil, Furbara fraktsioonis. Lennujaamale on antud Mario Ugo Gordesco nimi. Lennuväli on Itaalia õhujõudude eriüksuse 17º Stormo Incursori ja selle helikopterite kasutuses, lennukitele mõeldud lennurajad puuduvad.
Senta Pressraud

Senta Pressraud (kuni 1937 Särg, 1937–1953 Räni; 11. märts 1917 Peterburi – 21. märts 1989 Tallinn) oli eesti raamatukogundustegelane. 1931–1934 Tallinna Linna Tütarlaste Kaubanduskool 1956–1960 Tallinna Kultuurharidusala Kool (raamatukogundus) 1941–1989 Tallinna Keskraamatukogu, sellest: 1941–1953 (raamatukoguhoidja, lugemissaali juhataja) 1953–1972 (lugemissaali juhataja) 1972–1989 (lugemissaali kontrolör) 1953 Tallinna Oblasti Raamatukogu (raamatuhoiu ja raamatukogudevahelise laenutuse osakonna juhataja) 1967 Eesti NSV kultuuritöö eesrindlane V. Raidam. "Senta Pressraud" [Tallinna Keskrmtk. töötaja 50. sünnipäevaks] – Raamatukogu 1/1967. Lk 71 Senta Pressraud Eesti raamatukogunduse biograafilises andmebaasis
Kooreürask

Kooreürask (Ips) on putukaperekond. See on üks tuntumaid ürasklaste perekondi, kuna sellesse kuulub liike, mis hävitavad okaspuumetsi ja kasvandusi. Kooreüraskite perekonda kuulub umbes 36 liiki. 2001. aastal moodustati geneetiliste ja morfoloogiliste tunnuste põhjal neli alamperekonda (Ips (Ips), Ips (Emarips), Ips (Bonips) ja Ips (Granips)). Perekonda liigitatakse järgmised putukaliigid (mittetäielik loend): Ips acuminatus (Gyllenhal, 1827) Ips avulsus (Eichhoff, 1868) Ips amitinus (Eichhoff, 1872) Ips borealis Swaine, 1911 Ips calligraphus (Germar) Ips cembrae (Heer, 1836) Ips duplicatus (Sahlberg, 1836) Ips grandicollis (Eichhoff) Ips hoppingi Lanier, 1970 Ips hunteri Swaine, 1917 Ips knausi Swaine, 1915 Ips lecontei Swaine, 1924 Ips paraconfusus Lanier, 1970 Ips perroti Swaine, 1915 Ips pilifrons Swaine, 1912 Ips pini (Say) Ips woodi Thatcher, 1965 Ips sexdentatus (Börner, 1776) Ips typographus (Linnaeus, 1758). Ips acuminatus – ladva-kooreürask Ips amitinus – väike-kooreürask Ips duplicatus – harkkidane kooreürask Ips sexdentatus – männi-kooreürask Ips typographus – kuuse-kooreürask. Kooreürask andmebaasis eElurikkus , Veebiversioon (vaadatud 26.11.2016) Fernando E. Vega, Richard W. Hofstetter. Bark Beetles: Biology and Ecology of Native and Invasive Species. Academic Press, (2014), ptk 9. books.google.ee (vaadatud 26.11.2016) Buhroo, A. A. ja Lakatos, F. (2011). Molecular and morphological diagnostic markers for the Himalayan Ips DeGeer species (Coleoptera: Curculionidae: Scolytinae). Zootaxa 3128, lk 47-57. www.mapress.com (vaadatud 26.11.2016; inglise) Cognato, A. I. ja Vogler, A. P., (2001). Exploring data interaction and nucleotide alignment in a multiple gene analysis of Ips (Coleoptera: Scolytinae). Syst Biol, nr 50(6), lk 758-80. sysbio.oxfordjournals.org (vaadatud 26.11.2016; inglise) Kooreürask andmebaasis eElurikkus Selles artiklis on kasutatud prantsuskeelset artiklit fr:Ips seisuga 05.02.2014.
Modena lennujaam

Modena lennujaam on lennujaam Itaalias Emilia-Romagna maakonnas Modena provintsis, umbes 10 km kaugusel Modena keskusest lääneedelas, Marzaglia Nuova fraktsioonis. Great Circle Mapper AeroClub Modena
Eesti Isikulooline Indeks

Eesti Isikulooline Indeks (lühend: EILI) on ühisloomes (inglise crowdsourcing) loodav andmebaas, kuhu eri allikatest (nt raamatud, andmebaasid, kartoteegid) kogutakse viited Eestiga seotud isikunimedest. Andmebaas tehti avalikult kasutatavaks 12. septembril 2012 ja seda haldab MTÜ Eesti Isikulooline Indeks. Päringute tegemine EILI-s on tasuta, ent mõnede andmetüüpide vaatamise ja alla laadimise eest tuleb maksta. https://web.archive.org/web/20180401171815/http://nimed.ee/ (vaadatud 05.02.2014) Andmebaasi koduleht
Männi-kooreürask

Männi-kooreürask (Ips sexdentatus) on putukaliik. Täiskasvanud männi-kooreürask on 6–8 mm pikkune ja tumepruuni värvusega. Tal on hästi arenenud järsak. Männi-kooreürask toitub koore all olevast puust. Neid võib kohata Aasias ja Euroopas. Nende käigud nõrgestavad elavaid peremeespuude mändide (nt harilik mänd) tüvesid ja seetõttu on neid peetud taimekahjuriteks. Mõnedes riikides on männi-kooreüraskid haruldasteks muutunud. Männi-kooreürask andmebaasis eElurikkus , Veebiversioon (vaadatud 26.11.2016) Loomade elu 3:273. Kaljo Voolma, Olulisemad putukkahjurid taimlates, puukoolides, metsakultuurides ja puistutes, Veebiversioon (vaadatud 05.02.2014) six-spined engraver beetle, Veebiversioon (vaadatud 05.02.2014) Männi-kooreürask andmebaasis eElurikkus Sissekanne Catalogue of Life-s Sissekanne Fauna Europaea-s Sissekanne NCBI-s Sissekanne saidil Wikispecies Selles artiklis on kasutatud prantsuskeelset artiklit fr:Ips sexdentatus seisuga 05.02.2014.
Tropidoclonion

Tropidoclonion on maoperekond. Perekonda Tropidoclonion klassifitseeritakse roomajate andmebaasis üksainus maoliik: Tropidoclonion lineatum (Hallowell, 1856). Neid võib kohata Ameerika Ühendriikides. Peter Uetz & Jakob Hallermann,Tropidoclonion Roomajate andmebaas veebiversioon (vaadatud 05.02.2014) (inglise keeles) Sissekanne IUCN-is Sissekanne NCBI-s Sissekanne Roomajate andmebaasis Sissekanne SITI-s Selles artiklis on kasutatud prantsuskeelset artiklit fr:Tropidoclonion lineatum seisuga 05.02.2014.
Ravenna lennujaam

Ravenna lennujaam on lennujaam Itaalias Emilia-Romagna maakonnas Ravenna provintsis, umbes 5 km kaugusel Ravenna keskusest lõunas, La Spreta asulas. Lennujaamale on antud Gastone Novelli nimi. "World Aero Data". Originaali arhiivikoopia seisuga 21. veebruar 2014. Vaadatud 5. veebruaril 2014. Antonellini M. "Salvat ubi lucet" Ravenna 2008 Molesi D.G. "La liberazione di Ravenna" Ravenna, 1987 Cornazzani e Dalla Casa "Romagna 2004-Mostra per il 60° della liberazione di Ravenna" Ravenna 2004 Sito della Scuola di Volo Assofly Sito dell'Aeroclub di Ravenna Sito della Pull Out (paracadutismo) Sito Gruppo Aeromodellisti Ravenna G.A.R
Dobbiaco lennujaam

Dobbiaco lennujaam (saksa keeles Flughafen Toblach) on lennujaam Itaalias Trentino-Alto Adige maakonnas Bolzano provintsis Dobbiaco Nuovas. Great Circle Mapper  Dobbiaco lennujaam – pildid, videod ja helifailid Wikimedia Commonsis Aeroclub Pusteria
Trachischium

Trachischium on maoperekond. Perekonda Trachischium klassifitseeritakse roomajate andmebaasis järgmised maoliigid: Trachischium fuscum (Blyth, 1854) Trachischium guentheri Boulenger, 1890 Trachischium laeve Peracca, 1904 Trachischium monticola (Cantor, 1839) Trachischium tenuiceps (Blyth, 1854). Neid võib kohata Lõuna-Aasias. Peter Uetz & Jakob Hallermann,Trachischium Roomajate andmebaas veebiversioon (vaadatud 05.02.2014) (inglise keeles) Sissekanne IUCN-is Sissekanne NCBI-s Sissekanne Roomajate andmebaasis Sissekanne SITI-s Sissekanne veebisaidil Wikispecies Selles artiklis on kasutatud prantsuskeelset artiklit fr:Trachischium seisuga 05.02.2014.
Cremona Migliaro lennujaam

Cremona Migliaro lennujaam on lennujaam Itaalias Lombardia maakonnas Cremona provintsis, umbes 6 km kaugusel Cremonast põhjas, Migliaro fraktsioonis. Piirkonna ühendamiseks teiste Itaalia ja Euroopa lennujaamadega on kavas pikendada lennurada umbes 300 meetri võrra. Great Circle Mapper Aeroporto Cremona Migliaro Aeroclub di Cremona
Storeria

Storeria on maoperekond. Perekonda Storeria klassifitseeritakse roomajate andmebaasis järgmised maoliigid: Storeria dekayi (Holbrook, 1842) Storeria hidalgoensis Taylor, 1942 Storeria occipitomaculata (Storer, 1839) Storeria storerioides (Cope, 1866) Storeria victa Hay, 1892. Neid võib kohata Kesk-Ameerikas ja Kanadas. Perekond Storeria on nimetatud ameeriklase David Humphreys Storeri (1804–1891) auks. Loomade elu 5:284. Peter Uetz & Jakob Hallermann,Storeria Roomajate andmebaas veebiversioon (vaadatud 05.02.2014) (inglise keeles) Bo Beolens, Michael Watkins, Michael Grayson,The Eponym Dictionary of Reptiles, Johns Hopkins University Press, lk 255, 2009, Veebiversioon (vaadatud 05.02.2014) (inglise keeles) Sissekanne IUCN-is Sissekanne NCBI-s Sissekanne Roomajate andmebaasis Sissekanne SITI-s Sissekanne veebisaidil Wikispecies Selles artiklis on kasutatud prantsuskeelset artiklit fr:Storeria seisuga 05.02.2014.
Sinonatrix

Sinonatrix on maoperekond. Perekonda Sinonatrix klassifitseeritakse roomajate andmebaasis järgmised maoliigid: Sinonatrix aequifasciata (Barbour, 1908) Sinonatrix annularis (Hallowell, 1856) Sinonatrix percarinata (Boulenger, 1899) Sinonatrix yunnanensis Rao & Yang, 1998. Neid võib kohata Aasia kaguosas. Peter Uetz & Jakob Hallermann,Sinonatrix Roomajate andmebaas veebiversioon (vaadatud 05.02.2014) (inglise keeles) Sissekanne Encyclopædia Britannicas Sissekanne IUCN-is Sissekanne NCBI-s Sissekanne Roomajate andmebaasis Sissekanne SITI-s Sissekanne veebisaidil Wikispecies Jean-Jay Mao, Population Ecology of Genus Sinonatrix in Taiwan, 2003 (vaadatud 05.02.2014) (inglise keeles) Selles artiklis on kasutatud prantsuskeelset artiklit fr:Sinonatrix seisuga 05.02.2014.
Ebro

Ebro (katalaani Ebre) on jõgi Euroopas Pürenee poolsaarel. Jõgi saab alguse Kantaabria mägedest ja voolab peamiselt kagusse. Suubub Vahemerre, moodustades delta. Pikkus 910 km ja valgla 83 093 km². Suuremad lisajõed on Aragón, Gállego, Cinca, Jalón ja Guadalope. Ülemjooksul asub Ebro veehoidla. Ebro ääres asuvad Logrono, Zaragoza ja Tortosa.
Hermann Eduard Hartmann

Hermann Eduard Hartmann (20. juuli / 1. august 1817 Tartu – 26. detsember 1880 / 7. jaanuar 1881 Tartu) oli baltisaksa päritolu Eesti maalikunstnik ja graafik. Ta õppis aastatel 1827–1835 Tartu Kubermangugümnaasiumis. Kunstiõpinguid alustas ta August Matthias Hageni juures ning jätkas aastatel 1836–1840 Düsseldorfis ja Münchenis. Hartmann töötas aastatel 1841–1844 Lätis Bērzaine Maagümnaasiumis õpetajana. Alates 1845. aastast töötas Tartus joonistamisõpetajana ja ühtlasi ka linnakassa raamatupidajana. Sai 1845. aastal Peterburi Kunstiakadeemialt vabakunstniku nimetuse. Töötas 1860. aastast Õpetatud Eesti Seltsis (Gelehrte Estnische Gesellschaft) kogude konservaatorina (samal ajal koostas kataloogi "Das vaterländische Museum zu Dorpat", 1871). Tema puugravüüris tehtud pilte ilmus nii eesti- (Tallorahwa Postimees) kui ka saksakeelseis ajalehtedes (Inland) ning mitmes kalendris ("Tarto Kalender", "Eesti-Ma Rahwa Kalender" ja "Dörptsche Kalender"). Kurioosumina avaldas Tallorahwa Postimees Kristjan Jaak Petersoni aegseid Tartu üliõpilasi kujutavate visandite järgi loodud Hartmanni puugravüürid, mis pidid kujutama hoopis Tirooli Innsbrucki üliõpilaste Itaalia sõtta minekut 1859. aastal. Iga pildi juures olid humoorikad tekstid. Neid puugravüüre peetakse Eesti esimesteks karikatuurideks. Hermann Hartmanni puulõige "Toome varemed" 1850. aastatest Õlimaal "Helesinises riietuses kaelakeega daami portree" Tundmatu portree Kristjan Jaak Petersoni visandite järgi loodud puugravüüride sari Tirooli üliõpilaste sõttaminekust, 1859 H. Ürpus. Die Zeichenanstalt der Universität Dorpat - Revaler Zeitung, 1943, 19. Feb. V. Vaga. Kunst Tartus XIX sajandil. Tallinn 1971. "Hermann Eduard Hartman (1817–1881)". Tartu Ülikooli raamatukogu. Tõnis Erilaid. Kultuur karikatuuris enne Eesti Wabariiki: Kristian Jaagust tõrvakana ja pitsivahuni Õhtuleht, 4. aprill 2021. https://dea.digar.ee/page/tallorahwapostimees/1859/08/07/2
Seminatrix

Seminatrix on maoperekond. Perekonda Seminatrix klassifitseeritakse roomajate andmebaasis üksainus maoliik: Seminatrix pygaea (Cope, 1871). Neid peamiselt veelise eluviisiga madusid võib kohata Ameerika Ühendriikides - Põhja-Carolina, Lõuna-Carolina, Georgia ja Florida osariigis. Peter Uetz & Jakob Hallermann,Seminatrix Roomajate andmebaas veebiversioon (vaadatud 05.02.2014) (inglise keeles) Sissekanne IUCN-is Sissekanne NCBI-s Sissekanne roomajate andmebaasis Sissekanne SITI-s Selles artiklis on kasutatud prantsuskeelset artiklit fr:Seminatrix pygaea seisuga 05.02.2014.